Aerobuss (transporta sistēma)
Šis raksts ir par transportlīdzekli. Par lielas ietilpības pasažieru lidmašīnu skatīt rakstu aerobuss. Skaties arī jēdzienu ar līdzīgu nosaukumu: Airbus. Aerobuss ir pašpiedziņas elektriski darbināms autobusam līdzīgs transportlīdzeklis, kas brauc pa trosēs iekārtām kontaktsliedēm. Troses izvietojums, kas līdzīgs piekaramajam tiltam, pieļauj garus attālumus starp piloniem līdz 600 metriem. Aerobusa sistēmu izgudroja 1960. gadu beigās Gerhards Millers no GMD Mueller pacēlāju kompānijas Šveicē. Pašlaik aerobusa patenti pieder Aerobus International Ltd. no Hjūstonas, Teksasā, ASV.